Kyndige Agatha Christie læsere vil på baggrund af et studium af hendes mest indviklede plots i alt fald kunne gætte en håndfuld løsninger på mordgåderne i de romaner, hvor det afgørende spor er  lidt for tydeligt. I ''[[Stumt vidne]]'' ser et vidne bogstaverne "TA" i et spejl. Det skal naturligvis tolkes som "AT", hvorefter morderens identitet er let at fastslå. Spejleffekten spiller ligeledes en rolle i løsningen af gåderne i ''[[Det caribiske mysterium]]'' og ''[[Blev han myrdet?]]''. I ''[[Døden i skyerne]]'' forestiller et vidne sig, at offeret er dræbt af en giftig pil. I virkeligheden er de ægte spor en hvid kittel, en tom tændstikæske og to teskeer i samme underkop.<ref>Poirot bemærker under opklaringen, at disse spor peger i een og samme retning- hvid kittel= tandlæge, tom tændstikæske= et sted, hvor en hveps kan holdes skjult, to teskeer= en mand i hvid kittel har spillet rollen som [[steward]].</ref>
Litteratur Kultur Kriminalitet